proxectonos/corpus_dominio_legal_administrativo_tmp huggingface dataset:
ORDE do 18 de decembro de 2002 pola que se resolve a cesión en propiedade ós concellos galegos de vehículos especialmente preparados para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/02/2003

Por Orde do 3 de maio de 2002 (DOG nº 93, do 15 de maio), a Consellería de Xustiza, Interior e Relacións Laborais anunciou medidas de apoio ós concellos galegos, consistentes na cesión en propiedade de vehículos especialmente preparados para misións de protección civil.
Os servicios provinciais de protección civil, unha vez analizadas as solicitudes e a súa documentación, emitiron o correspondente informe técnico, segundo se indica no artigo 5º da Orde do 3 de maio, que foi tido en conta pola comisión de avaliación para face-la proposta de resolución, e de conformidade co disposto no artigo 7 da referida orde,
RESOLVO:
Primeiro.-Concederlles, con cargo á aplicación 13.04.231 A.624.1 dos orzamentos xerais da Comunidade Autónoma de Galicia para o ano 2002, a cesión en propiedade de vehículos especialmente preparados para misións de protección civil ós seguintes concellos:
-Marca e modelo Nissan Terrano 2.7 TDI modelo confort, 5 portas, con aire acondicionado.
-Concello destinatario: Pontedeume.
-Número de bastidor: VSKTVUR20U0516792.
-Concello destinatario: A Veiga.
-Número de bastidor: VSKTVUR20U0508847.
Segundo.-Notificárlle-lo contido desta resolución ós concellos beneficiarios, especificando as condicións particulares que deberán cumprir, e que se formalizarán mediante convenio no que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 18 de decembro de 2002.
Antonio Pillado Montero
Conselleiro de Xustiza, Interior e Relacións
Laborais
DECRETO 138/2003, do 16 de xaneiro, polo que se aproba a disolución da agrupación voluntaria dos concellos de Ourol e Muras, da provincia de Lugo, para sostemento en común da praza de secretaría-intervención.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/02/2003

Os concellos de Ourol e Muras en sesións plenarias celebradas o día 26 de setembro de 2002, acordaron aprobar definitivamente a disolución da agrupación dos ditos concellos para sostemento en común da praza de secretaría-intervención e, eleva-lo expediente á Xunta de Galicia para a súa aprobación.
As variacións que tiveron lugar nos indicados concellos nos últimos anos no que se refire ós recursos ordinarios é polo que se estima necesario a disolución da referida agrupación, ó considerar insuficiente a asistencia a ámbolos concellos por parte dun só secretario-interventor, requiríndose ante un maior volume de traballo, a asunción separada de funcións.
O expediente axústase ó disposto nos artigos 2 e 3 do Real decreto 1732/1994, do 29 de xullo, sobre provisión de postos de traballo reservados a funcionarios de Administración local con habilitación de carácter nacional, e 165 e ss. da Lei 5/1997, do 22 de xullo, de Administración local de Galicia.
A Deputación Provincial de Lugo remitiu informe favorable, así como a Delegación do Goberno da Comunidade Autónoma Galega.
A competencia para aproba-la disolución da agrupación de municipios para o sostemento en común dun posto único de secretaría-intervención correspóndelle á Xunta de Galicia, segundo o diposto no artigo 3 b) do Real decreto 1732/1994, do 29 de xullo, sobre provisión de postos de traballo reservados a funcionarios de Administración local con habilitación de carácter nacional e o artigo 167 da Lei 5/1997, do 22 de xullo, de Administración local de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de xaneiro de dous mil tres,
DISPOÑO:
Aproba-la disolución da agrupación dos concellos de Ourol e Muras para o sostemento en común dun posto único de secretaría-intervención. Os novos postos que se poidan crear a consecuencia desta disolución deberán ser clasificados polo órgano competente.
Disposición derradeira
Este decreto producirá efectos desde a data da súa publicación no Diario Oficial de Galicia.
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 136/2003, do 9 de xaneiro, polo que se aproba a bandeira do Concello de Boborás (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/02/2003

O Concello de Boborás considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da bandeira, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de xaneiro de dous mil tres,
DISPOÑO:
Artigo único.-Aproba-la bandeira do Concello de Boborás, que figura como anexo, organizada do seguinte xeito: partida de verde e amarelo, coa cabeza da tenreira ou xovenca sumada dunha cruz e acompañada de dúas follas de vide, todo do un no outro.
Santiago de Compostela, nove de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 137/2003, do 9 de xaneiro, polo que se aproba a bandeira do Concello de Bóveda (Lugo).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/02/2003

O Concello de Bóveda considerou conveniente organizar correctamente a súa bandeira municipal para perpetuala con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica da insignia, para a aprobación definitiva dela.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma Galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de xaneiro de dous mil tres,
DISPOÑO:
Artigo único.-Aproba-la bandeira do Concello de Bóveda, que figura como anexo, organizada do seguinte xeito: sobre o pano azul, os tres dados punteados (5.4.5), dispostos á hasta e acompañados, ó batente, de tres tiras ondeadas de branco.
Santiago de Compostela, nove de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 139/2003, do 16 de xaneiro, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de terminación do alargamento da estrada provincial 9501, desde a estrada provincial 9305 á ponte do río Umia. (Concello de Ribadumia).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/02/2003

A Deputación Provincial de Pontevedra, en sesión do día vintesete de setembro de dous mil dous, aprobou o proxecto de terminación do alargamento da estrada provincial 9501, desde a estrada provincial 9305 á ponte do río Umia, e na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día vinte de decembro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día vintenove de outubro de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación a creación do polígono industrial de Cambados e Ribadumia xera un incesante tráfico de vehículos pesados na zona, o que fai imprescindible o alargamento da referida vía e a súa dotación de beirarrúas, máxime cando no seu contorno se atopan situados nun centro de saúde e un centro de instalacións deportivas.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de xaneiro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de terminación do alargamento da estrada provincial 9501, desde a estrada provincial 9305 á ponte do río Umia.
Santiago de Compostela, dezaseis de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 135/2003, do 9 de xaneiro, polo que se aproba o escudo do Concello de Boborás (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 04/02/2003

O Concello de Boborás considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma gale
ga, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de xaneiro de dous mil tres,
DISPOÑO:
Artigo único.-Aproba-lo escudo do Concello de Boborás, que figura como anexo, organizado do seguinte xeito: partido de sinople (verde) e ouro (amarelo), cunha cabeza de tenreira ou xovenca, surmontada dunha cruz e acompañada de dúas follas de vide, todo do un no outro. Ó timbre, coroa real pechada.
Santiago de Compostela, nove de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións laborais
CORRECCIÓN de erros.-Orde do 19 de decembro de 2002 pola que se regula a solicitude única, no ano 2003, de axudas a superficies, animais e indemnización compensatoria, así como a solicitude doutras primas gandeiras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 04/02/2003

Advertidos erros na citada orde, publicada no Diario Oficial de Galicia nº 250, do 27 de decembro de 2002, cómpre face-las oportunas correccións:
-Na páxina 17.732, artigo 2º.5 a), onde di: «Fotocopia do CIF, DNI ou etiqueta de identificación fiscal do solicitante e do cónxuxe.», debe dicir: «Fotocopia do CIF ou DNI do solicitante.».
-Na páxina 17.742, artigo 31º.2 na 4ª liña do parágrafo, onde di: «, recollidos no artigo 54.3º.d) desta orde,», debe dicir: «, recollidos no artigo 54º.4.d) desta orde,».
-Na páxina 17.744, artigo 34º.5, no parágrafo 2º, onde di: «... (superficie forraxeira determinada en hectáreas x 1,9)...», debe dicir: «... (superficie forraxeira determinada en hectáreas x 1,8)...».
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 8 de xaneiro de 2003 pola que se publica o estado de execución do orzamento da Comunidade Autónoma e as súas modificacións, e a situación da tesourería e movementos por operacións orzamentarias e extraorzamentarias correspondentes ó terceiro trimestre de 2002.
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/02/2003

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado polo Decreto lexislativo 1/1999, do 7 de outubro, dáselle publicidade ó estado de execución do orzamento da Comunidade Autónoma e ás súas modificacións, e á situación de tesourería e movementos por operacións orzamentarias e extraorzamentarias correspondentes ó terceiro trimestre de 2002, que figuran como anexo a esta resolución.
Santiago de Compostela, 8 de xaneiro de 2003.
José Antonio Orza Fernández
Conselleiro de Economía e Facenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 28 de xaneiro de 2003 pola que se modifica a do 14 de novembro de 2002 pola que se procede á convocatoria para o ano 2003 das axudas para o fomento da innovación empresarial e prestación de servicios no sector da minería na Comunidade Autónoma galega, en réxime de concorrencia competitiva, de acordo coas bases regulamentarias establecidas no anexo I da Orde do 11 de marzo de 2002 publicada no Diario Oficial de Galicia número 55, do 18 de marzo.
CONSELLERÍA DE INNOVACIÓN, DE INDUSTRIA E COMERCIO — III. OUTRAS DISPOSICIÓNS — 07/02/2003

A Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003 establece no seu artigo 43 unha modificación do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, na súa regulación do prazo mínimo para a presentación de solicitudes de axudas e subvencións públicas, ampliándoo de 20 días hábiles a 40 días hábiles.
Así mesmo o citado artigo establece que as ordes de axudas e subvencións manteñan un escrupuloso respecto ó disposto na Lei 30/1992, de réxime xurídico das administracións públicas e do procedemento administrativo común, no que se refire á presentación de documentos que obran en poder da Xunta de Galicia.
Como queira que a orde que se modifica foi publicada con anterioridade á entrada en vigor da Lei 6/2002, do 27 de decembro, de orzamentos xerais da Comunidade Autónoma de Galicia para o ano 2003, ó terse tramitado en réxime anticipado, requeire a súa adaptación ós anteriores mandatos legais.
Para cumprir este mandato e unha vez obtidos preceptivos informes,
DISPOÑO:
Artigo primeiro.-Modifícase o primeiro parágrafo do artigo 5 correspondente a solicitudes, prazo de presentación e documentación, quedando redactado como segue:
O prazo para a presentación das solicitudes será o comprendido entre o día 2 de xaneiro de 2003 e o 21 de febreiro de 2003.
Artigo segundo.-Modifícase o devandito artigo 5 correspondente a solicitudes, prazo de presentación e documentación, ó que se lle engade o seguinte punto:
Non será necesaria a presentación de todos aqueles documentos que consten en poder da Xunta de Galicia, debendo indica-lo solicitante, co obxecto da súa
rápida localización, a unidade administrativa en que se encontran.
Santiago de Compostela, 28 de xaneiro de 2003.
Juan Rodríguez Yuste
Conselleiro de Innovación, de Industria e Comercio
CONSELLERÍA DE CULTURA, COMUNICACIÓN SOCIAL
E TURISMO
ORDE do 11 de marzo de 2003 pola que se nomean os membros da Comisión de Selección de Investigación.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 19/03/2003

O Decreto 37/1998, do 30 de xaneiro, (DOG do 6 de febreiro), crea a Comisión de Selección de Investigación, dependente da Consellería da Presidencia e Administración Pública, a través da Secretaría Xeral de Investigación e Desenvolvemento, determina as súas funcións e fixa o marco para a súa composición e para o nomeamento dos seus membros.
A nova estructura orgánica dos departamentos da Xunta de Galicia fixada polo Decreto 23/2003, do 20 de xaneiro, establece entre os órganos superiores da Consellería de Innovación, Industria e Comercio, a Dirección Xeral de Investigación e Desenvolvemento. Así mesmo, a orde da Consellería de Innovación, Industria e Comercio do 30 de xaneiro de 2003 dispón que o exercicio das funcións que o Decreto 374/1998, do 29 de decembro, lle atribuía á Secretaría Xeral de Investigación e Desenvolvemento correspóndelle á Dirección Xeral de Investigación e Desenvolvemento.
En consecuencia e dada a necesidade de que a Comisión de Selección de Investigación inicie as súas reunións para elaborar propostas de resolución das axudas correspondentes ó programa de Promoción Xeral de Investigación do Plan Galego de Investigación, Desenvolvemento e Innovación Tecnolóxica cómpre nomea-los membros da dita comisión.
Polo que antecede, e atendendo á proposta do director xeral de Investigación e Desenvolvemento, esta consellería
DISPÓN:
Artigo 1º
A Comisión de Selección de Investigación creada polo Decreto 37/1998 queda integrada polas persoas que a seguir se relacionan:
Presidente: José Ramón Leis Fidalgo.
Vocais:
-Manuel José Botana Agra. Área de ciencias sociais e xurídicas.-Mercedes Brea López. Área de humanidades.-Diego Cabello Ferrer. Área de ciencias experimentais.
-Mª Victoria Carballo-Calero Ramos. Área de humanidades.-Javier Cuadrado Aranda. Área de ensinanzas técnicas.-Luis Felipe de la Cruz Palomino. Área de ciencias da saúde.
-Luis Diz Marzán. Área de ciencias experimentais.-Jorge Domínguez Martín. Área de ciencias experimentais.-Fernando Domínguez Puente. Área de ciencias da saúde.-Antonio Figueras Huerta. Área de ciencias experimentais.-Antonio García Pino. Área de ensinanzas técnicas.-José Manuel Sánchez Santos. Área de ciencias económicas.-José Luis Veira Veira. Área de ciencias sociais e xurídicas.
Secretario: un funcionario da Dirección Xeral de Investigación e Desenvolvemento.
Artigo 2º
Facúltase a Comisión de Selección de Investigación para solicitar información e asesoramento, establecendo os contactos necesarios que conduzan a unha máis axeitada distribución dos fondos destinados ás convocatorias de axudas e bolsas de fomento da investigación que xestione a Dirección Xeral de Investigación e Desenvolvemento.
Disposición derrogatoria
Queda derrogada a Orde do 12 de marzo de 2001 (DOG do 19 de marzo).
Santiago de Compostela, 11 de marzo de 2003.
Juan Rodríguez Yuste
Conselleiro de Innovación, Industria e Comercio
DECRETO 188/2003, do 27 de febreiro, polo que se modifica o Decreto 148/2003, do 9 de xaneiro, polo que se crea a Comisión de Coordinación de Sistemas de Información Xeográfica e Cartografía.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 24/03/2003

A Comisión de Coordinación de Sistemas de Información Xeográfica e Cartografía creouse polo Decreto 148/2003, do 9 de xaneiro, como órgano de coordinación técnica dos departamentos, órganos e entes da Administración autonómica galega nas súas actuacións en materia de sistemas de información xeográfica e cartográfica.
A comisión adscribiuse á Consellería da Presidencia, Relacións Institucionais e Administración Pública a través da Secretaría Xeral de Planificación e Desenvolvemento Comarcal.
A recente reestructuración da Xunta de Galicia a través dos decretos 22 e 23/2003, ámbolos dous do 20 de xaneiro, que trouxo consigo a desaparición da devandita secretaría xeral, implica a necesidade de adapta-la adscrición da comisión á nova estructura departamental, estimando que aquel órgano de coordinación se debe adscribir á Consellería de Política Territorial, Obras Públicas e Vivenda, dada a vinculación coas competencias que este departamento ten atribuídas.
En virtude do exposto, en exercicio das atribucións conferidas pola Lei 1/1983, do 22 de febreiro, reguladora da Xunta e do seu presidente, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día vintesete de febreiro de dous mil tres,
DISPOÑO:
Artigo único.-Modificación do Decreto 148/2003, do 9 de xaneiro, polo que se crea a Comisión de Coordinación de Sistemas de Información Xeográfica e Cartografía.
1. O artigo 2º queda redactado da seguinte forma:
«Artigo 2º.-Adscrición.
A Comisión de Coordinación de Sistemas de Información Xeográfica e Cartografía estará adscrita á Consellería de Política Territorial, Obras Públicas e Vivenda a través da Dirección Xeral de Urbanismo».
2. Os parágrafos 2 e 3 do artigo 4º quedan redactados da seguinte maneira:
«1. Presidente: o conselleiro de Política Territorial, Obras Públicas e Vivenda.
2. Vicepresidente: o director xeral de Urbanismo».
3. O punto 1 do artigo 6º queda redactado da seguinte forma:
«1. A secretaría da comisión será desempeñada por quen designe o presidente da comisión entre o persoal que presta servicios na Dirección Xeral de Urbanismo».
Disposicións derradeiras
Primeira.-Facúltase o conselleiro de Política Territorial, Obras Públicas e Vivenda para dictar cantas normas complementarias fosen precisas para o desenvolvemento deste decreto.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, vintesete de febreiro de dous mil tres.
Manuel Fraga Iribarne
Presidente
Alberto Núñez Feijóo
Conselleiro de Política Territorial, Obras Públicas
e Vivenda
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 5 de marzo de 2003 pola que se dispón o nomeamento dun membro do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 21/03/2003

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición e no artigo quinto o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, o
artigo 5 e a disposición derradeira primeira do Decreto 25/2001, do 18 de xaneiro, en relación cos decretos 20/2003, do 18 de xaneiro, e 23/2003, do 20 de xaneiro, polo que se fixa a estructura orgánica dos departamentos da Xunta de Galicia, por proposta da Federación de Cooperativas Sinerxia,
DISPOÑO:
Artigo único.-O nomeamento como vocal titular do Consello Galego de Cooperativas en representación da Federación de Cooperativas Sinerxia, de José Antonio Pérez González.
Santiago de Compostela, 5 de marzo de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 5 de marzo de 2003 pola que se dispón o cesamento dun membro do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 21/03/2003

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, regulando no seu artigo cuarto a composición e no artigo quinto o procedemento de nomeamento e cesamento dos membros deste órgano.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, o artigo 5 e a disposición derradeira primeira do Decreto 25/2001, do 18 de xaneiro, en relación cos decretos 20/2003, do 18 de xaneiro, e 23/2003, do 20 de xaneiro, polo que se fixa a estructura orgánica dos departamentos da Xunta de Galicia, por proposta da Federación de Cooperativas Sinerxia,
DISPOÑO:
Artigo único.-O cesamento como vocal titular do Consello Galego de Cooperativas en representación da Federación de Cooperativas Sinerxia, de Marcos Antonio Lorenzo Gallego, nomeado pola Orde do 12 de setembro de 2001 da Consellería de Xustiza, Interior e Relacións Laborais.
Santiago de Compostela, 5 de marzo de 2003.
Mª José Cimadevila Cea
Conselleira de Asuntos Sociais, Emprego
e Relacións Laborais
RESOLUCIÓN do 28 de febreiro de 2003 pola que se rectifican erros na Resolución do 20 de febreiro de 2003, pola que se convocan varios cursos de formación continua para o persoal da Xunta de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 06/03/2003

Advertidos erros na publicación da Resolución do 20 de febreiro de 2003 (DOG nº 41, do 27 de febreiro), pola que se convocan varios cursos de formación continua para o persoal da Xunta de Galicia, rectifícase no sentido seguinte:
* Curso: reforma procesual penal: xuízos rápidos (18 edicións).
Na páxina 2.421, columna esquerda, alínea 4.2, cómpre engadir: «Lugo (2 edicións)».
* Curso: formación en materia de expedientes de regulación de emprego.
Na páxina 2.436, columna dereita, alínea 6.2, onde di: «Subdirección Xeral de Seguridade e Saúde Laboral», debe dicir: «Subdirección Xeral de Traballo».
* Curso: formación sobre procedementos de infraccións e sancións na orde social.
Na páxina 2.437, columna esquerda, alínea 6.2, onde di: «Subdirección Xeral de Seguridade e Saúde Laboral», debe dicir: «Subdirección Xeral de Traballo».
Santiago de Compostela, 28 de febreiro de 2003.
Domingo Bello Janeiro
Director da Escola Galega de Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Decreto 159/2003, do 31 de xaneiro, polo que se regula a figura do mediador familiar, o Rexistro de Mediadores Familiares de Galicia e o recoñecemento da mediación gratuíta.
CONSELLERÍA DE FAMILIA, XUVENTUDE E VOLUNTARIADO — I. DISPOSICIÓNS XERAIS — 04/03/2003

Advertidos erros no devandito decreto, publicado no Diario Oficial de Galicia nº 34, do martes, 18 de febreiro de 2003, cómpre a súa corrección:
Na páxina 1.820, no capítulo II, no artigo 2º, onde di: «...para os efectos do disposto este decreto...», debe dicir: «...para os efectos do disposto neste decreto...».
Na páxina 1.822, no capítulo V, no artigo 14º, punto 1, onde di: «...logo de solicitude formalizada ante da dirección xeral...», debe dicir: «...logo de solicitude formalizada ante a dirección xeral...».
Así mesmo, advertidos erros nos anexos que se xuntan ó dito decreto, procede substituílos polos que se publican a seguir:
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 175/2003, do 31 de xaneiro, polo que se declara a urxente ocupación, para efectos de expropiación forzosa, polo Concello de Ribadeo, dos bens e dereitos necesarios para a realización das obras do proxecto de recuperación ambiental do bordo litoral da praia das Catedrais.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 04/03/2003

O Concello de Ribadeo, en sesión celebrada o día doce de novembro de dous mil un, aprobou o proxecto de recuperación ambiental do bordo litoral da praia das Catedrais, e na sesión do trece de maio de dous mil dous, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Ribadeo foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Administración Local o día dous de outubro de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Administración Local o día vintenove de outubro de dous mil dous.
A Dirección Xeral de Calidade e Avaliación Ambiental da Consellería de Medio Ambiente emitiu informe no que se comunica que está a levar a cabo o seguimento do proxecto. O dito informe tivo entrada no rexistro xeral da Consellería de Xustiza, Interior e Administración Local o día catorce de xaneiro de dous mil tres.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a zona das Catedrais, onde se van realiza-las actuacións é unha zona moi concorrida, contando na actualidade con accesos que non reúnen as debidas condicións nin de seguridade, cos perigos consecuentes, nin de comodidade, polo que se fai imprescindible o arranxo destes.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día trinta e un de xaneiro de dous mil tres,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ribadeo, a efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de recuperación ambiental do bordo litoral da praia das Catedrais.
Santiago de Compostela, trinta e un de xaneiro de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración Local
RESOLUCIÓN do 20 de febreiro de 2003 pola que se convocan probas de selección de alumnos para a promoción 2003/2005 para a Sección de Especialización da Escola de Altos Estudios Musicais de Galicia.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 04/03/2003

O Decreto 270/1997, do 18 de setembro, polo que se crea a Escola de Altos Estudios Musicais de Galicia (DOG nº 191, do 3 de outubro) recolle, dentro do funcionamento da escola, a Sección de Especialización. Nesta sección preténdese achegar ó panorama dos estudios musicais na Comunidade Autónoma de Galicia a oportunidade de perfeccionamento instrumental dos novos valores, nas súas distintas especialidades, mediante a formación individualizada cara á súa integración profesional ó máis alto nivel.
Con esta finalidade, o IGAEM convoca probas de admisión e selección de alumnos cara á vindeira promoción 2003/2005, que van ter lugar os días 24 e 25 de maio de 2003 no Auditorio de Galicia en Santiago de Compostela, sito na avda. do Burgo das Nacións s/n, nas especialidades de violín, viola, violonchelo, contrabaixo, frauta, óboe, clarinete, fagot, trompa, trompeta, trombón e percusión.
As bases da convocatoria poderán ser examinadas e/ou solicitado o seu envío por correo na sede administrativa do IGAEM (Pavillón de Galicia, San Lázaro s/n, Santiago de Compostela). As solicitudes poderán presentarse ata o día 28 de abril de 2003 no rexistro do IGAEM, ben persoalmente, ben por calquera dos medios establecidos no artigo 38.4º da Lei de réxime xurídico das administracións públicas e do procedemento administrativo común. Quen opte por presenta-la súa solicitude nun rexistro diferente ó do IGAEM deberá comunicalo por telegrama ou fax dentro do prazo.
As solicitudes irán acompañadas da seguinte documentación:
1. Dúas copias das obras que se van interpretar libremente coa parte de piano, se a ten.
2. Fotocopia do título de grao medio ou superior, ou da certificación de estudios correspondente, ou declaración persoal deste.
3. Fotocopia do DNI ou equivalente.
4. Curriculum vitae e fotocopia da documentación acreditativa dos méritos que se aleguen.
5. Fotocopia do certificado de residencia ou declaración persoal deste.
6. Unha fotografía tamaño carné.
Soamente se lles pedirán documentos orixinais ou compulsados ós alumnos que superen as probas, no momento de formaliza-la matrícula, será imprescindible a súa presentación.
O día 16 de maio de 2003 serán expostos, no taboleiro de anuncios do IGAEM e no da escola no Auditorio de Galicia, os horarios das probas para cada un dos instrumentos.
Santiago de Compostela, 20 de febreiro de 2003.
Aníbal Otero Fernández
Xerente do Instituto Galego das Artes Escénicas
e Musicais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 174/2003, do 13 de febreiro, polo que se acepta a cesión, a título gratuíto, do dereito real de uso dos terreos contiguos ó mosteiro de Santo Estevo de Ribas de Sil, situados no termo municipal de Nogueira de Ramuín (Ourense).
CONSELLERÍA DE ECONOMÍA E FACENDA — III. OUTRAS DISPOSICIÓNS — 04/03/2003

O Pleno da Corporación municipal do Concello de Nogueira de Ramuín, reunido en sesión do día 9 de abril de 1999, acordou cederlle á Comunidade Autónoma de Galicia o dereito real de uso de terreos contiguos ó mosteiro de Santo Estevo de Ribas de Sil, no termo municipal de Nogueira de Ramuín, destinado á explotación turístico-cultural, conforme indica a Dirección Xeral de Turismo.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Nogueira de Ramuín acordou a cesión, logo da deliberación do Consello da Xunta de Galicia na súa reunión do día trece de febreiro de dous mil tres,
DISPOÑO:
Artigo 1º
Acéptase a cesión, feita polo Concello de Nogueira de Ramuín, a título gratuíto, e por 99 anos do dereito
real de uso do predio contiguo ó mosteiro de Santo Estevo de Ribas de Sil, que se describe como segue:
Rústica.-Carballeira de nome Predio do Convento, ou Cercado do Convento, situada no lugar de Santo Estevo de Ribas de Sil, termo municipal de Nogueira de Ramuín, dunha superficie de dúas hectáreas, cinco áreas e oitenta centiáreas e cos seguintes lindeiros: ó norte, José Fernández Torres, Isaac Fernández e outros veciños; ó sur, mosteiro de Santo Estevo e herdeiros de Juan Taboada; ó leste, predio matriz e herdeiros de Visitación Castro e herdeiros de Juan Taboada e outros; e ó oeste, Fernando Fernández Pérez.
Referencia catastral: 320530000007700007FB.
A dita parcela figura inscrita a nome do Concello de Nogueira de Ramuín no Rexistro da Propiedade de Ourense, número dous, tomo 1455, libro 88, folio 220, nº 10096.
Artigo 2º
O dereito de uso cedido destinarase para explotación turístico-cultural.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, trece de febreiro de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL
ORDE do 17 de febreiro de 2003 pola que se declara a alienabilidade de varios bens inmobles procedentes do patrimonio das extintas cámaras agrarias locais da Pobra de Brollón e Pol.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/03/2003

Polo Decreto 156/2003, do 16 de xaneiro (DOG nº 32, do 14 de febreiro), desafectáronse varios inmobles que integraban o patrimonio das extintas cámaras agrarias locais da Pobra de Brollón e Pol.
Unha vez obtida a inscrición nos correspondentes rexistros da propiedade dos ditos bens inmobles a nome da Comunidade Autónoma de Galicia, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico destes bens patrimoniais.
En virtude do anteriormente exposto, tendo en conta a proposta da Secretaría Xeral e do Patrimonio,
e logo do informe da Consellería de Agricultura, Gandería e Montes, hoxe Consellería de Política Agroalimentaria e Desenvolvemento Rural,
DISPOÑO:
Artigo único.-Declárase a alienabilidade dos bens inmobles que se describen a continuación:
1. Edificio destinado a oficinas, que consta de baixo e unha planta, situado na avenida de José Antonio, s/n, na vila e municipio da Pobra do Brollón, que ten unha parte de almacén na zona posterior da edificación, coas seguintes superficies: o baixo e mailo almacén 163 m, a planta primeira 135 m. O conxunto construíuse sobre un soar duns 192 m coñecido como da Tapia. Estrema: pola súa fronte ou leste, estrada da Pobra de Brollón ó Incio; esquerda ou sur, Isaac Martínez Novo; e dereita ou norte e costas ou oeste, resto do predio matriz propiedade de José Espinosa Feijoo.
Inscrito no Rexistro da Propiedade de Quiroga no tomo 222, libro 86, folio 9, predio nº 6968, inscrición 3ª.
2. Edificio de planta baixa e alta, que ocupa 104 m de superficie do seu soar de 240 m, situado preto do Campo da Feira de Mosteiro, na actualidade rúa Castelao nº 21, parroquia e termo municipal de Pol (Lugo). Linda: fronte ou oeste, rúa Castelao, antes estrada de Fonfría a Mosteiro; costas ou leste, predio matriz, hoxe Higinio Freire Otero; dereita entrando ou sur, Darío Pérez Valcarce, hoxe Higinio Freire Otero; e esquerda entrando ou norte, Jesús Saavedra Huerta.
Inscrito no Rexistro da Propiedade nº 2 de Lugo no tomo 679, libro 41, folio 146, predio nº 4153, inscrición 2ª.
Santiago de Compostela, 17 de febreiro de 2003.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Decreto 146/2003, do 6 de febreiro, polo que se modifica o Decreto 108/1996, do 29 de febreiro, polo que se aproba o Regulamento do organismo autónomo Augas de Galicia.
CONSELLERÍA DE MEDIO AMBIENTE — I. DISPOSICIÓNS XERAIS — 05/03/2003

Advertido erro no texto do citado decreto, publicado no DOG nº 29, do 11 de febreiro de 2003, cómpre face-la seguinte corrección:
Na páxina 1.518, no artigo 13 punto 1 a), onde di: «Outorga-las autorizacións e concesións relativas ó uso e aproveitamento do dominio público hidráulico e tamén as referentes ó réxime de policía das augas e dos seus leitos e dos aproveitamentos hidráulicos de competencia da Xunta de Galicia», debe dicir: «Outorga-las autorizacións e concesións relativas ó uso e aproveitamento do dominio público hidráulico e tamén as referentes ó réxime de policía das augas e dos seus leitos e dos aproveitamentos hidráulicos de competencia da Xunta de Galicia, así como as autorizacións de vertedura de augas residuais desde terra ó litoral galego».
CORRECCIÓN de erros.-Orde do 15 de xaneiro de 2003 pola que se dictan instruccións sobre a confección de nóminas de persoal ó servicio da Administración autonómica para o ano 2003.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/03/2003

Advertido erro na Orde do 15 de xaneiro de 2003, pola que se dictan instruccións sobre a confección de nóminas do persoal ó servicio da Administración autonómica para o ano 2003, publicada no Diario Oficial de Galicia do 21 de xaneiro de 2003, cómpre face-las seguintes correccións:
Na páxina 680, o anexo XIV no cadro relativo a Atención continuada persoal non facultativo, queda substituído polo que se indica a seguir:
ANEXO XIV
ATENCIÓN CONTINUADA PERSOAL NON FACULTATIVO
Modalidade prest. de servicioGrupoImporte euros
A: serv. noct. 1ª e 2ª semanaB97,65
A: serv. noct. 1ª e 2ª semanaC79,45
A: serv. noct. 1ª e 2ª semanaD e E69,50
A: serv. noct. 3ª e 4ª semanaTodos57,54
B: serv. domingos e festivosB46,50
B: serv. domingos e festivosC36,54
B: serv. domingos e festivosD e E33,20
RESOLUCIÓN do 1 de marzo de 2003, da Dirección Xeral da Función Pública, pola que se fan públicas as listas provisionais das axudas aprobadas e denegadas das prestacións de xubilación, fillos menores, estudios do traballador, diminuídos e vivenda do fondo de acción social para o exercicio de 2002 para o persoal ó servicio da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/03/2003

De conformidade co establecido no punto dous das normas xerais de procedemento do acordo subscrito en Santiago de Compostela o 30 de xullo de 2002 polos representantes da Administración autonómica e as organizacións sindicais CC.OO., UGT e CSI-CSIF representadas na mesa xeral de negociación de funcionarios e no comité intercentros do persoal laboral, así como na comisión de concesión das axudas de acción social, aprobado polo Consello da Xunta de Galicia o 12 de setembro de 2002 e publicado por Resolución do 16 de setembro de 2002 (Diario Oficial de Galicia nº 188, do 30 de setembro), da Dirección Xeral de Relacións Laborais, deben publicarse as listas provisionais de admitidos e excluídos dalgunhas das axudas do fondo de acción social para o exercicio de 2002.
De conformidade con isto, esta dirección xeral
RESOLVE:
Primeiro.-Facer públicas as listas provisionais das solicitudes aprobadas e denegadas das prestacións correspondentes ás axudas de xubilación, fillos menores, estudios do traballador, diminuídos e vivenda do fondo de acción social do ano 2002, que están expostas no taboleiro de anuncios de tódalas consellerías, así como nas delegacións provinciais e relativas ó seu persoal.
Segundo.-Contra as ditas listas os interesados poderán presentar reclamacións e, se é o caso, documentos de reparación de faltas e erros no prazo de dez días hábiles contados desde o día seguinte ó da publicación desta resolución no Diario Oficial de Galicia, de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e no punto 2 da norma xeral de procedemento do acordo sobre criterios de reparto do fondo de acción social para o exercicio de 2002 (Diario Oficial de Galicia nº 188, do 30 de setembro) no rexistro xeral da Consellería da Presidencia, Relacións Institucionais e Administración Pública, nas delegacións provinciais das distintas consellerías e nas oficinas de correos, segundo establece o artigo 38 da mencionada Lei 30/1992, do 26 de novembro,
e dirixiranse á directora xeral da Función Pública da Consellería da Presidencia, Relacións Instuticionais e Administración Pública (edificio administrativo San Caetano), Santiago de Compostela.
Santiago de Compostela, 1 de marzo de 2003.
Belén Prado Sanjurjo
Directora xeral da Función Pública
CORRECCIÓN de erros.-Resolución do 25 de setembro de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, do convenio colectivo da empresa Asociación Ciudadana de Lucha contra la Droga (Aclad).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/03/2003

Observado un erro no DOG nº 209, do 29 de outubro de 2002, correspondente á Resolución do 25 de setembro de 2002, da Delegación Provincial da Coruña, pola que se dispón o depósito e a publicación, no Diario Oficial de Galicia, do convenio colectivo da empresa Asociación Ciudadana de Lucha contra la Droga (Aclad), cómpre face-la seguinte rectificación:
Na páxina 9.480, a táboa do anexo II debe substituírse pola seguinte:
GRUPO PROFESIONAL
SALARIO BASE
P. TRANSPORTE
PAGA EXTRA
G.I.- P. TIT. SUPERIOR
1.824,94
118,03
1.824,94
G.II.- P. TIT. MEDIO
1.399,90
118,03
1.399,90
G.III.- P. ADMINISTRATIVO
1.041,31
118,03
1.041,31
G. IV.- P. TÉCNICO
992,53
118,03
992,53
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA